**Krajský investor bytovej a občianskej výstavby v Nitre 1957 – 1960
Opis na úrovni archívneho fondu**

|  |  |  |  |
| --- | --- | --- | --- |
| **kód** | **názov kódu v AJ** | **Obsah** | **Názov kódu v SJ** |
| 3.1.1. | Reference code | SK\_1550\_7320 | Referenčný kód |
| 3.1.2. | Title | Krajský investor bytovej a občianskej výstavby v Nitre  | Názov jednotky opisu |
| 3.1.3. | Date(s) | 1957 – 1960  | Časový rozsah |
| 3.1.4. | Level of desription | archívny fond | Úroveň opisu |
| 3.1.5. | Extent and medium of the unit o description (quantity, bulk, or size) | 6,36 bm (51 škatúľ spisov) | Rozsah a nosič jednotky opisu (množstvo, rozsah alebo veľkosť) |
| 3.2.1. | Name of creator(s) | Krajský investor bytovej a občianskej výstavby v Nitre  | Názov pôvodcu |
| 3.2.2. | Administrative history | V zmysle uznesenia Ústredného výboru Komunistickej strany Československa z roku 1956 boli pri národných výboroch zriadené špecializované útvary, ktoré prevzali a sústredili dovtedajšiu činnosť mnohých drobných investorov s cieľom zlepšiť riadenie štátnej investičnej výstavby bytov a občianskeho vybavenia sídlisk. Vo vtedajšom Nitrianskom kraji vznikla takáto inštitúcia 1. októbra 1956 s názvom Krajský investor bytovej a občianskej výstavby. Prostredníctvom odboru výstavby na Krajskom národnom výbore (KNV) v Nitre bol podriadený Rade Krajského národného výboru v Nitre. Vzhľadom na to, že okrem Nitry sa bytová výstavba vo väčšom rozsahu realizovala aj v regióne Hornej Nitry, 1. januára 1957 vzniklo odlúčené pracovisko Krajského investora bytovej a občianskej výstavby pri Okresnom národnom výbore (ONV) v Prievidzi. Neskôr sa názov útvaru zmenil na: Generálny investor komplexnej bytovej a občianskej výstavby pri KNV v Nitre a pri ONV v Prievidzi. Oba tieto orgány pôsobili až do územnej reorganizácie krajského zriadenia a ukončili svoju činnosť po zániku dovtedajšieho Nitrianskeho kraja ku dňu 30. júna 1960. | Dejiny správy pôvodcu |
| 3.2.3. | Archival history | Viac ako 50 zamestnancov pracovísk pri KNV v Nitre a pri ONV v Prievidzi bolo zaradených do organizačnej štruktúry, ktorej zodpovedala aj registratúra pôvodcu: 1. sekretariát;2. plánovanie a štatistické oddelenie; 3. technicko-prevádzkové oddelenie; 4. dokumentačná skupina;5. hospodársko-správna skupina;6. stavebno-dopravná skupina;7. učtáreň; 8. expozitúra v Prievidzi; Písomnosti vzniknuté z činnosti týchto oddelení sa členili do ôsmich vecných skupín: I. smernice; II. plánovanie; III. stavebný dozor; IV. kontrolné dni; V. Investičné doklady; VI. výkazy hospodárenia; VII. všeobecná korešpondencia; VIII. stavebná korešpondencia; Po zaniknutí pôvodcu bola jeho registratúra pravdepodobne prevzatá novovytvoreným útvarom Generálneho investora komplexnej bytovej a občianskej výstavby pri ONV v Nitre, ktorý po zániku krajského investora zdedil jeho sídlo a časť právomocí pre okres Nitra. Odtiaľ sa krajská a okresná registratúra, resp. jej zvyšky dostali koncom šesťdesiatych rokov do Štátneho archívu v Nitre ako súčasť registratúry národného podniku (n. p.) Stavoinvest. Proveniencia dovtedy neusporiadaného a takmer anonymného súboru písomností sa zistila až pri archívnom spracovaní v roku 1979. K spracovanému archívnemu fondu s názvom Krajský investor bytovej a občianskej výstavby bol v roku 1981 vyhotovený inventár.  | Dejiny archívneho fondu |
| 3.2.4. | Immediate source of acquisition or transfer | Archívny fond bol prevzatý do Štátneho archívu v Nitre 2. februára 1970 pod prírastkovým číslom 457. | Spôsoby získavania archívnych prírastkov |
| 3.3.1. | Scope and contents | Archívny fond Krajský investor bytovej a občianskej výstavby v Nitre pozostáva z 13 inventárnych jednotiek uložených do 51 škatúľ. Obsahuje údaje o rozsahu a priebehu výstavby sídlisk, ich občianskej vybavenosti a niektorých ďalších verejných objektov v Nitrianskom kraji z obdobia konca päťdesiatych rokov. | Obsah a rozsah archívneho fondu |
| 3.3.2. | Appraisal, destruction and scheduling information | Informácie o vyraďovaní nie sú známe. | Vyraďovanie a hodnotenie  |
| 3.3.3. | Accruals | Neočakávajú sa. | Možné prírastky |
| 3.3.4. | System of arrangement | Inventárnu jednotku v rámci archívneho fondu tvoria písomnosti jednej vecnej skupiny za jeden rok. Poradové čísla im boli pridelené až pri archívnom spracovaní. Signatúry pozostávajú zo skratky názvu archívneho fondu, ročníka, rímskeho čísla vecnej skupiny a arabského čísla spisu. | Spôsob usporiadania |
| 3.4.1. | Conditions governing acces | Archívny fond je prístupný v zmysle Zákona č. 395/2002 Z. z. o archívoch a registratú-rach a o doplnení niektorých zákonov a v zmysle Zákona č. 18/2018 Z. z. o ochrane osobných údajov a o zmene a doplnení niektorých zákonov. | Podmienky prístupu |
| 3.4.2. | Conditions governing reproduction | Archívne dokumenty možno reprodukovať so súhlasom archívu podľa podmienok uvedených v jeho bádateľskom poriadku a v súlade s internými predpismi MV SR. | Podmienky vyhotovovania reprodukcií |
| 3.4.3. | Language /scripts of material | slovenský | Jazyk/písmo archívnych dokumentov |
| 3.4.4. | Physical characteristics and technical requirements | nepoškodený, neúplný | Fyzický stav a technické požiadavky |
| 3.4.5. | Finding aids | Štátny oblastný archív v Nitre, pracovisko v Šali, A. Untermajerová: Krajský investor bytovej a občianskej výstavby v Nitre (1957 – 1960), inventár, Nitra – Šaľa 1981, 26 s., evidenčné číslo 1961.  | Vyhľadávacie pomôcky |
| 3.5.1. | Existence and location of originals | Ministerstvo vnútra SR, Štátny archív v Nitre, Novozámocká 273, 951 12 Ivanka pri Nitre | Existencia a umiestnenie originálov |
| 3.5.2. | Existence and location of copies | Archívny fond nie je v súčasnosti digitalizovaný. Nie sú vyhotovené ani konzervačné kópie. | Existencia a umiestnenie kópií |
| 3.5.3. | Related units of description | Nie sú známe. | Súvisiace jednotky opisu |
| 3.5.4. | Publication note | Nie sú informácie o publikovaní. | Informácie o publikovaní |
| 3.6.1. | Note | ˗ | Poznámka |
| 3.7.1. | Archivist´s note | Mgr. Attila Fazekas | Informácia o spracovateľovi a spracovaní |
| 3.7.2. | Rules or conventions | Opis bol vyhotovený podľa ISAD(G): General International Standard Archival Description, Second Edition | Pravidlá alebo zásady |
| 3.7.3. | Date(s) of descriptions | 10. 07. 2019 | Dátum vyhotovenia opisu |